**Sisačko-moslavačka županija**

**Matični ured \_\_\_\_\_\_\_\_\_\_\_\_\_\_\_\_\_\_\_\_\_\_\_\_**

*Poštovani,*

*U matičnom uredu imate mogućnost izvršiti prijavu Vaše bebe u Evidenciju prebivališta Ministarstva unutarnjih poslova, te na zdravstveno osiguranje u Hrvatskom zavodu za zdravstveno osiguranje. Ujedno možete postaviti zahtjev za isplatu jednokratne pomoći Hrvatskog zavoda za zdravstveno osiguranje, te izvršiti upis novorođenog djeteta na Obrazac PK roditelja.*

**Prijava prebivališta djeteta**

Dijete možete prijaviti ovdje u matičnom uredu na službeno prebivalište majke ili oca. Ukoliko želite izvršiti prijavu na neku drugu adresu, morat ćete otići u nadležnu policijsku postaju.

Prebivalište djeteta je kod:

 🞏 majke

 🞏 oca

 🞏 ne želim prijaviti prebivalište djeteta

**Prijava zdravstvenog osiguranja**

Nakon unosa prebivališta, koje je preduvjet za prijavu na HZZO, dijete će automatski biti prijavljeno na Hrvatski zavod za zdravstveno osiguranje.

Ukoliko želite drugu osnovu osiguranja, potrebno je otići u nadležni područni ured Hrvatskog zavoda za zdravstveno osiguranje i promijeniti osnovu osiguranja.

**Podnošenje zahtjeva za isplatu jednokratne pomoći HZZO-a**

Jednokratnu pomoć može zatražiti samo roditelj koji ima istu adresu prebivališta kao i dijete. Ukoliko roditelj ima prijavljen IBAN u HZZO-u za isplatu nekog drugog prava, upisuje taj isti IBAN.

 🞏 želim podnijeti zahtjev za isplatu jednokratne pomoći od HZZO-a:

 🞏 majka 🞏 otac

 IBAN tekućeg ili zaštićenog računa: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Podnošenje zahtjeva za upis promjena (rođenje djeteta) na Obrascu PK (kartici poreza na dohodak od nesamostalnog rada) roditelja**

Zahtjev za upis promjena osobnog odbitka na poreznim karticama roditelja, uslijed rođenja djeteta, možete izvršiti u matičnom uredu, ako ste prijavili prebivalište (MBG), raspodjelom 100% osobnog odbitka na pojedinog roditelja, zbroj mora iznositi 100%:

🞏 želim podnijeti zahtjev za upis promjena na PK karticama:

 Majka: \_\_\_\_\_ % Otac: \_\_\_\_\_ % Ukupno 100%

|  |  |  |
| --- | --- | --- |
|  | Majka | Otac |
| Ime: |  |  |
| Prezime: |  |  |
| Potpis |  |  |
| Datum: |  |  |
| Telefon\*: |  |  |
| e-mail\*: |  |  |

 \*dostavlja se institucijama koje sudjeluju u usluzi tako da, u slučaju potrebe, mogu kontaktirati roditelje

**Informacije o prijavi u Evidenciju prebivališta MUP-a**

Nakon uspješne prijave prebivališta djeteta na adresu prebivališta oca ili majke, MUP odmah dostavlja

 ***Uvjerenje o prebivalištu***

u sustav državnih matica. Uvjerenje se ispisuje uz ostale dokumente, te daje roditeljima.

*Informacije o policijskim upravama:* [*http://stari.mup.hr/MainPU.aspx?id=1255*](http://stari.mup.hr/MainPU.aspx?id=1255)

**Informacije o prijavi na zdravstveno osiguranje**

Uvjet za prijavu djeteta na zdravstveno osiguranje u Hrvatskom zavodu za zdravstveno osiguranje je uspješna prijava prebivališta. Nakon prijave prebivališta, dijete se osigurava na zdravstveno osiguranje kao nositelj osiguranja.

Ukoliko roditelji žele dijete osigurati kao člana obitelji, tada poslodavac/nezaposleni roditelj promjenu prijave mora provesti u HZZO-u. Prava i obveze iz zdravstvenog osiguranja, bez obzira na osnovu osiguranja, su isti.

Uz zahtjev za isplatu jednokratne novčane potpore za novorođeno dijete u matičnom uredu, upisuje se IBAN tekućeg ili zaštićenog računa roditelja koji mora imati isto prebivalište kao i novorođeno dijete, prebivalište mora biti u Republici Hrvatskoj, te mora imati hrvatsko državljanstvo. Ukoliko roditelj ima prijavljen IBAN u HZZO-u za isplatu nekog drugog prava, upisuje taj isti IBAN.

**Hrvatski zavod za zdravstveno osiguranje** će:

 ⮚ u roku od 15 dana na adresu prijavljenog prebivališta djeteta dostaviti:

 • zdravstvenu iskaznicu djeteta,

 • obavijest o statusu zahtjeva za jednokratnu novčanu potporu za novorođeno dijete

 ⮚ u roku od 45 dana izvršiti uplatu odobrene jednokratne novčane potpore za novorođeno dijete.

*Provjeru statusa osiguranja možete pratiti na:* [*http://www.hzzo.hr*](http://www.hzzo.hr)

*Informacije o područnim uredima HZZO-a:* [*http://www.hzzo.hr/o-zavodu/regionalni-uredi-i-podrucne-sluzbe-2/*](http://www.hzzo.hr/o-zavodu/regionalni-uredi-i-podrucne-sluzbe-2/)

*Informacije za HZZO možete dobiti na telefon 072 11 22 33 ili na adresu e-pošte:* *helpdesk@hzzo.hr*

**Informacije o prijavi novorođenog djeteta na Obrascu PK (kartici poreza na dohodak od nesamostalnog rada) roditelja**

Roditelji mogu putem usluge eNovorođenče zatražiti korištenje osobnog odbitka upisom novorođenog djeteta na postojeći PK obrazac. Korištenje navedenog osobnog odbitka moguće je, ako je prijavljeno prebivalište, te je djetetu dodijeljen MBG, raspodijeliti između roditelja uzdržavatelja na način da zbroj postotaka podjele kod oba uzdržavatelja iznosi 100,00%. Ukoliko roditelji dijele osobni odbitak, oba moraju dostaviti zahtjev za upis promjena na Obrascu PK.

**Porezna uprava će izmijenjeni Obrazac PK dostaviti na sljedeći način:**

 • ako su roditelj i poslodavac korisnici ePorezne

 ◦ zapis u elektroničkom obliku u korisnički pretinac ePorezne roditelja i poslodavca u roku od 3 dana;

 • ako je roditelj korisnik ePorezne, a poslodavac nije

 ◦ zapis u elektroničkom obliku u korisnički pretinac ePorezne roditelja u roku od 3 dana, a roditelj je

 dužan dostaviti obrazac PK poslodavcu;

 • ako roditelj nije korisnik ePorezne, a poslodavac je

 ◦ zapis u elektroničkom obliku u korisnički pretinac ePorezne poslodavca u roku od 3 dana, a roditelj

 Koji nema otvoreni OKP može kod poslodavca provjeriti da li je Obrazac PK dostavljen;

 • ako ni roditelj niti poslodavac nisu korisnici ePorezne

 ◦ ispisuje se elektronički oblik zapisa i dostavlja poštom roditelju u roku od 3 dana, a najkasnije u

 roku 10 dana, a roditelj je dužan dostaviti Obrazac PK poslodavcu

Ukoliko roditelj ima otvoreni OKP i registriran je u sustavu ePorezne, obavijest o dostavi Obrasca PK biti će dostavljena roditelju u OKP u roku od 3 dana.

**U slučaju da u roku od 10 dana ne primite informaciju od Porezne uprave ili imate potrebe izvršiti izmjene, ispravke, provjere statusa zahtjeva ili dodatnih informacija, molimo kontaktirajte nadležnu ispostavu Porezne uprave.**

*Informacije za Poreznu upravu možete dobiti na telefon 0800 10 01 (za pozivatelje mobilne mreže i fiksne linije), te na broj 0800 66 99 33 ili 0800 18 11 (za pozivatelje fiksne linije). Link za pristup sustavu ePorezna:* [*https://e-porezna.porezna-uprava.hr*](https://e-porezna.porezna-uprava.hr)

**Informacije o broju znakova na službenim dokumentima**

***Standardna osobna iskaznica***

Maksimalan broj znakova za prezime je 60, a za ime 44, uključujući razmake između riječi imena, odnosno prezimena.

Moguće je izraditi osobnu iskaznicu i sa više znakova u prezimenu, ali se koristi izuzetno mali font 7pt, dozvoljava se 139 znakova prezimena, no ime ostaje na 44 i u ovom načinu ispisa.

***Standardna putovnica***

Maksimalan broj znakova prezimena je 35, a imena 30.

Moguće je izraditi putovnicu i sa više znakova u imenu odnosno prezimenu, ali to se ne radi standardnim postupkom, već izrađuje u posebnoj liniji, te se mijenja font koji omogućuje ispis duljih podataka.